روسیا پرزیدنتی ولادیمیر پوتین آلمانیا باش ناظیری آنگلا مرکل امریکا، اینگیلتره و فرانسانین سوریه-یه قارشی حیاتا کئچیردیک‌لری عملیاتین اولوسلار آراسی حقوقا ضد اولدوغونو بیلدیردی.
کرملین دن وئریلن معلوماتا گؤره، روسیا پرزیدنتی ولادیمیر پوتین ایله آلمانیا باش ناظیری آنگلا مرکل آراسیندا تلفون دانیشیغی اولوب.
لیدرلر تلئفون گؤروشونده سوریه مسئله‌سینی موذاکیره ائدیب‌لر.
پوتین مرکله شنبه گونو 3 اؤلکه‌نین سوریه-یه قارشی حیاتا کئچیردیگی عملیاتین بحرانین باریش یولو ایله حل ائدیلمه‌سی پروسئسینه جدی ضرر وئردیگینی سؤیله‌ییب.
تلفون گؤروشونده شیمیایی سلاح‌لارین قاداغان ائدیلمه‌سی تشکیلاتی‌نین سوریه-ده شیمیایی هوجومون حیاتا کئچیریلمه‌سی ایله باغلی ادعا‌لارا دایر اطراف‌لی و اوبجکتیو آراشدیرما آپارماسی‌نین واجیب‌لیگی وورغولانیب.
لیدرلر آستانا و ژنو دانیشیق‌لاری دا داخیل اولماقلا، سوریه مسئله‌سینده سیاسی و دیپلوماتیک سعی‌لرین برپاسی ایستیقامتیندکی سعی‌لرینی آرتیرماغا، بو مسئله ایله باغلی دانیشیق‌لارا داوام ائتمه‌یه حاضر اولدوق‌لارینی بیلدیریب‌لر.
تلفون دانیشیغیندا قوزیی آخینی- 2 گاز بورو کمری لاییحه‌سی‌نین اینشاسینا دایر فیکیر موبادیله‌سی آپاریلیب.
